Etelä-Vantaan Taitoluistelijat EVT ry

TOIMINTA- JA TALOUSSUUNNITELMA

1.5.2019-30.4.2020

# TOIMINTA-AJATUS

Seuran tarkoituksena on ylläpitää ja edistää taitoluisteluun liittyvää harrastus- ja kilpailutoimintaa, painottuen lasten- ja nuorten kilpa- ja harrastustoimintaan.

# ARVOT

Seuramme toimii kaikessa yhteisten arvojen pohjalta. Kolme tärkeintä arvoamme ovat:

1. Luistelijalähtöisyys

Luistelijoiden kehittäminen ja yksilöllisten tavoitteiden tukeminen ammattivalmennuksen avulla.

1. Innostus ja intohimo

Edistetään seuratoiminnan kaikilla tasoilla innostusta ja motivaatiotekijöitä. Ihmisenä, urheilijana ja taitoluistelijana kasvamisen kautta menestykseen.

1. Yhteistyö ja sitoutuminen

Positiivisen ilmapiirin hengessä yhdessä tekeminen vanhempien, luistelijoiden, valmennuksen, seurajohdon sekä sidosryhmien kesken. Sitoutuminen seuran arvoihin ja toiminta-ajatukseen.

# VISIO JA TAVOITTEET

EVT on innostava ja monipuolinen taitoluisteluseura, jossa tarjotaan kilpailemisen ja harrastamisen iloa.

LAADULLISET TAVOITTEET

EVT:n tavoite on olla kehittyvä, kannustava ja yksi suurista suomalaisista taitoluisteluseuroista.

* Tavoitteena olla ”kehittyvä” tarkoittaa:
* EVT (luistelijat, valmentajat, toimihenkilöt ja johto) pyrkivät jatkuvasti kehittymään ja kehittämään osaamista ja toimintaa laaja-alaisesti eri osa-alueilla. Tähän liittyvät tehokkaat ja dokumentoidutsisäiset toimintatavat.
* Vapaaehtoisten rekrytointi, ohjaus, kehittäminen ja palkitseminen
* Toiminnan jatkuvuuden ja pitkäjänteisen kehittämisen turvaaminen
* EVT kykenee ylläpitämään ja kehittämään luistelukoulutoimintaa kaikille
* EVT kykenee ylläpitämään sekä monipuolista harrastustoimintaa että valmentamaan jatkuvasti uusia kansallisen ja SM-tason luistelijoita ja joukkueita.
* Luistelu harrastuksena on kasvava trendi ja haluamme kehittää tarjontaamme sillä sektorilla resurssien puitteissa.
* Tavoitteena olla ”kannustava” tarkoittaa:
* Luistelijoiden yksilöllisten tarpeiden huomiointi ja heidän ohjaaminen sekä kehittäminen kohti tavoitteita.
* Henkilökohtaisia palautteita säännöllisesti luistelijalle.
* Seuratoimijoiden, luistelijoiden ja valmennuksen kannustaminen yhteiseen tekemiseen.
* Kaikki luistelijat ovat tärkeitä ja edellytämme seuran jäsenten ja toimijoiden arvostavan ja kannustavan kaikkia
* Tavoitteena olla yksi ”suurista” taitoluisteluseuroista tarkoittaa:
* EVT:n toiminnan laajuutta; luistelija- ja jäsenmäärä (500+ luistelijaa ja 600+ jäsentä)
* Laajaa ja monipuolista tarjontaa kuitenkin vallitsevat resurssit huomioon ottaen. Seura fokusoi toimintansa lasten ja nuorten kilpa- ja harrastustoimintaan.
* EVT kykenee ja saa järjestettäväkseen kansallisesti tai kansainvälisesti merkittäviä kilpailuja ja tapahtumia
* EVT:n luistelijat saavuttavat palkintosijoja eri sarjoissa niin kotimaassa kuin kansainvälisillä jäillä

MÄÄRÄLLISET TAVOITTEET

* Seuran jäsenmäärä vähintään 600 jäsentä
* Luistelukoululaisten kokonaismäärä kauden aikana 200 luistelijaa
* Yksinluistelijoiden määrä vähintään 70 luistelijaa
* Muodostelmaluistelijoiden määrä vähintään 280 luistelijaa
* Jään määrä Myyrmäen jäähalleissa vähintään 50h/viikko

# MITEN TOTEUTAMME ARVOJEMME, VISIOMME JA TAVOITTEIDEMME MUKAISTA TOIMINTAA

Yllä mainittuihin tavoitteisiin päästään seuraavin keinoin:

Seura

rekrytoi avoimien hakujen kautta ammattitaitoisia valmentajia ja tukee valmentajiensa jatkokouluttautumista

edistää yhteistyötä lajien välillä, myös valmennuksessa

edellyttää valmentajilta sitoutumista asetettuihin tavoitteisiin ja sovittuihin toimintatapoihin

kannustaa ja tukee positiivista oppimisilmapiiriä

kannustaa vanhempia mukaan kehittämään luistelukoulutoimintaa

* Kilpailutoiminnassa
* saadaan menestystä kansallisesti ja kansainvälisesti
* saadaan riittävästi kilpailumahdollisuuksia
* Luistelukoulutoiminnassa
* on mukana riittävän paljon luistelijoita
* siirrytään kehitysryhmien kautta kilparyhmiin

Lisäksi tavoitteisiin pääsyyn vaikutetaan

* järjestämällä onnistuneita tapahtumia
* tehostamalla ja kehittämällä seuran sisäistä ja ulkoista tiedottamista
* kehittämällä seuran toimintaa kokonaisuudessaan
* hyvällä sisäisellä hallinnolla ja tasapainoisella taloudenpidolla


# PÄÄTEEMA KAUDELLE 2019-2020

Kauden 2019-2020 pääteemana ja tavoitteena jatketaan luistelukoulun ja kehitysryhmätoiminnan tehostamista sekä yksinluistelun ja muodostelmaluistelun yhteistyön tiivistämistä entisestään seuratoiminnassa ja valmennustoiminnassa. Teemaa käsitellään erikseen jokaisen toimialueen sisällä. Toisena painopistealueena on sisäinen ja ulkoinen viestintä ja käytössä olevat mediat. Meidän tulee sopia nettisivujen ja sosiaalisen medioiden kanavien päivitysvastuista entistä selkeämmin.

Pitkällä tähtäimellä haluamme nostaa SM-joukkueitamme ylöspäin tuloslistoilla. Tämä edellyttää yhtenäisen valmennuslinjauksen muodostamista ja valmentajien tiivistä yhteistyötä. Pyrimme myös sitouttamaan luistelijat seuraan ja kehittymiseen aikaisempaa selkeämmin hyvän valmennuksen ja hyvän yhteishengen avulla.

Timanttiseura-status on EVT:lle tärkeä ja sen arviointi tehdään tulevan kauden aikana. Tähän liittyen on tärkeää selkeyttää vielä Timanttiseura-teeman vastuukysymykset, roolitus ja toiminnan kehittäminen.

# VALMENNUSRYHMÄT



# MUODOSTELMALUISTELU

* Muodostelmaluistelun päävalmentaja
* Muodostelmaluistelun päätoimiset valmentajat
* Muodostelmaluistelun tuntivalmentajat
* Kunto-ohjaaja
* Balettiopettaja
* Tanssin opettaja
* henkinen valmennus
* yksilötaitojen kehittäminen muuttuvien lajivaatimusten mukaisesti säännöllisessä yksinluisteluvalmennuksessa
* leirit ja tehopäivät
* joukkueisiin hakeudutaan keväisten testien kautta
* urheilijoiden valmennukseen lisätään monipuolista harjoittelua ja yksilötaitovalmennusta
* Toimihenkilöt: jojot, rahastonhoitajat, varainhankintavastaavat, huoltajat

JOUKKUEIDEN TAVOITTEET

|  |  |
| --- | --- |
| SM-POLKU | KANSALLINEN POLKU |
| (Tavoitteena Vantaa Synchron alainen SM- seniorijoukkue)   * Tavoitteet Vantaa Synchro-toiminnan etenemiselle luodaan myöhemmin. Ensin meillä ja TTK:lla tulee olla kilpailukykyiset joukkueet SM-noviisi- ja SM-juniorisarjoissa. |  |
| ICE STEPS – SM-juniorit   * Yhtenäinen joukkue * Tunnistaa joukkueen vahvuudet ja heikkoudet * Yksilöiden kehittäminen * Joukkueen jatkuva kehittyminen * Yksilöiden tavoitteiden muodostaminen ja niissä tukeminen * Joukkueen tavoitteiden muodostaminen ja niissä tukeminen * Terve urheilija-kasvatus (ravinto, lepo, palautuminen, kehonhuolto) * Monipuolisuus harjoittelussa (kattava lajiosaaminen ja ymmärtäminen, yksilötaidot, fysiikka, tanssi, tulkinta ja liikekieli) * Luistelijalähtöisyys osana harjoittelua * Henkinen hyvinvointi (Mindfullness) * Harjoittelu on tavoitteellista * Joukkueeseen ja sen toimintaan sitoutuminen | STEPS ON EDGE – Masters   * Harjoitellaan rennosti täysillä * Pidetään hauskaa yhdessä * Harjoitellaan yhteistä kilpaohjelmaa |
| DREAM STEPS – SM-noviisit   * Yhtenäinen joukkue * Tunnistaa joukkueen vahvuudet ja heikkoudet * Yksilöiden kehittäminen * Joukkueen jatkuva kehittyminen * Yksilöiden tavoitteiden muodostaminen ja niissä tukeminen * Joukkueen tavoitteiden muodostaminen ja niissä tukeminen * Terve urheilija-kasvatus (ravinto, lepo, palautuminen, kehonhuolto) * Monipuolisuus harjoittelussa (kattava lajiosaaminen ja ymmärtäminen, yksilötaidot, fysiikka, tanssi, tulkinta ja liikekieli) * Vuorovaikutustaidot ja urheilullinen käytös * Luistelijalähtöisyys osana harjoittelua * Harjoittelu SM-junioreihin tähtäävää ja tavoitteellista * Joukkueeseen ja sen toimintaan sitoutuminen | EX-STEPS – Kansalliset seniorit   * Luistelu-uran jatkaminen kevyemmin * Luistelusta nauttiminen * Taitojen ylläpitäminen ja kehittyminen * Joukkueena toimiminen * Kilpaohjelman harjoittelu ja kilpailut |
| SUNNY STEPS – Minorit   * Harjoittelu on SM-tasolle tähtäävää ja tavoitteellista, unohtamatta luistelun riemua * Vahvistetaan yksilöiden taitotasoa * Kehitetään joukkuetta muodostelmaluistelun perustaidoissa * Harjoitellaan joukkueen kilpaohjelmaa * Luodaan joukkueen yhteiset tavoitteet ja pelisäännöt * Opetellaan urheilullisiin elämäntapoihin ja tutustutaan kuntoharjoitteluun * Harjoitellaan monipuolisesti jäällä ja jään ulkopuolella | HOT STEPS – Kansalliset juniorit   * Nautitaan luistelusta, harjoittelemisesta ja kilpailemisesta * Kehitetään yksilöiden taitotasoa * Harjoitellaan yhteistä kilpaohjelmaa * Harjoitellaan vastuunkantoa omasta oppimisestaan * Luodaan joukkueelle yhteiset tavoitteet ja pelisäännöt ja noudatetaan niitä * Harjoittelu on monipuolista |
| LITTLE STEPS – Tulokkaat   * Seuramme nuorin kilpaileva joukkue * Luodaan yksilöille vahva perusluistelupohja * Harjoitellaan joukkueen yhteistä kilpaohjelmaa * Luodaan joukkueen yhteiset pelisäännöt ja opetellaan noudattamaan niitä * Joukkuehenkeä kasvatetaan erilaisten yhteisten tapahtumien avulla esim. leirit ja kilpailut * Harjoitellaan monipuolisesti jäällä ja jään ulkopuolella | COOL STEPS – Kansalliset noviisit   * Harjoittelu on tavoitteellista * Harrastetaan iloisella mielellä * Luodaan yksilöille valmiudet seuraaville tasoille nousemiseen * Harjoitellaan yhteistä kilpaohjelmaa * Joukkuehengen merkitys kasvaa * Luodaan joukkueen yhteiset pelisäännöt ja kannetaan vastuu niiden noudattamisesta |
| TIMANTTI STEPS – Muodostelman kehitysryhmä   * Kehitetään yksilötaitoja sekä harjoitellaan muodostelmaluistelun alkeita * Osana harjoittelua käytetään leikkejä ja pelejä * Kehitetään luistelijoiden vuorovaikutustaitoja * Luodaan yhteiset pelisäännöt * Harjoitellaan joukkueessa toimimista | NEXT STEPS – Muodostelman harrasteryhmä   * Kehitetään yksilötaitoja sekä harjoitellaan muodostelmaluistelun alkeita * Kehitetään luistelijoiden vuorovaikutustaitoja * Luodaan yhteiset pelisäännöt * Harjoitellaan joukkueessa toimimista * Harjoitellaan näytös ohjelmaa/ -ohjelmia |

MUUT TOIMINNALLISET TAVOITTEET  
  
- Kilpailevat joukkueet harjoittelevat jäällä 3-6 kertaa viikossa  
- Vapaa/ palautumispäivät kuuluvat jokaiseen harjoitusviikkoon  
- Viikkoaikatauluun sisältyvät oheisharjoittelu ennen/jään jälkeen luisteluajasta riippuen, sisältyen: ohjelmaoheinen, tanssi, baletti, kunto/fysiikkaharjoittelu ja kehonhuolto suunnitelman mukaan, välillä ohjatusti, välillä omatoimisesti

- Urheilulliset elämäntavat (ravinto, lepo, prioriteetit) ja käyttäytyminen osana harjoittelua  
- Seuran Kevätnäytökseen osallistutaan  
- Joukkueen yhteisille leireille osallistutaan  
- Valmentajan/STLL/ seuran osoittamiin kilpailuihin ja kilpailumatkoille​ osallistutaan  
  
KILPAILULLISET TAVOITTEET  
  
1. Läpi kauden jatkuva kehitys  
2. Onnistumiset kilpailutilanteessa  
3. Paikka SM-kilpailuista  
4. Paikka loppukilpailusta (kultafinaali)

5. SM-kilpailut, 10 ​parhaan joukossa (SM-joukkueet)

6. Loppukilpailu, ​6x mitali (Kansalliset joukkueet)

# YKSINLUISTELU

* päävalmentaja
* päätoimiset valmentajat
* tuntivalmentajat
* balettiopettaja
* tanssinopettaja
* kehonhuoltovalmentaja
* leirit
* ohjelmat ja koreografiatyö laskutetaan erikseen luistelijoilta
* Toimihenkilöt: kunkin harjoitusryhmän oma ”jojo” eli ryhmän tiedottaja, kilpailuvastaava ja testivastaava
* Psyykkinen valmennus luistelijan omalla vastuulla

YKSINLUISTELURYHMIEN TAVOITTEET

|  |
| --- |
| T5-T6   * T5,6 ryhmässä luistelevat EVT:n yksinluistelun kärkiluistelijat. * Ryhmässä luistelevat pääasiallisesti SM- taitotason saavuttaneet luistelijat. * Luistelijat kilpailevat sarjassa, jossa kilpaillaan kahdella ohjelmalla. * 2A osataan /harjoitellaan kuten myös kaikkia kolmoishyppyjä. * T5,6 luistelija on suorittanut STLL:n alaisen perustesti /elementtitestin, joka oikeuttaa SM-Noviisisarjaan. * Ryhmän luistelijat kilpailevat SM-ja kansallisen sarjan kilpailuissa sekä IC ja KV kilpailuissa. |
| T3-4   * T3,4 ryhmässä tavoite on saavuttaa 4-6 kaksoishypyn taitotaso. * Kahden kaksoishypyn yhdistelmä osataan * 3:n kaksoishypyn yhdistelmää harjoitellaan * 2 Axelin valmiuksia vahvistetaan * Ryhmän luistelijat ovat suorittaneet STLL:n alaiset vähintään B-Silmuihin oikeuttavat perus-ja elementtitestit. * Perusluistelu on hyvää ja askeleet vaikeita sekä piruetit variaatioineen monimuotoisia. * Ryhmän luistelijat osallistuvat aktiivisesti kilpailutoimintaan. |
| T1-2   * T1,2 ryhmässä tavoite on edetä aina Axel hypyn osaajaksi sekä omata valmiudet kaksoishyppyihin. * Ryhmän luistelijat osaavat STLL.n määrittämien vaatimusten mukaisesti peruspiruetit 3-5 kierrosta sekä hyvän ja puhtaan perusluistelutaidon. * Tavoitteena on nousta kilpailevaksi luistelijaksi ja saavuttaa omaan ohjelmaan vaadittava taso. |
| T – TIMANTIT kehitysryhmä   * Timantit harjoittelevat 3 x vko jäällä, 1-2 x vko oheisissa ja 1 x vko balettissa. * Ryhmässä saadaan valmiudet taitoluistelun peruselementtien oppimiselle. * Timanttien tavoitteena on hyvä ja vauhdikas perusluistelu, peruskaaret ja helpoimmat käännökset, 3-5 yksöishyppyä sekä kaikkien peruspiruettien alkeet. * Timanteissa harjoitellaan ahkerasti perusliikuntataitoja, vartalon hallintaa ja ketteryyttä. |
| T7  Yksinluisteluryhmä kilpauransa lopettaneille. |

MUUT TOIMINNALLISET TAVOITTEET

- Yksinluistelun kilparyhmille pyritään järjestämään jääharjoittelua 5-6x viikossa kauden saadut jääajat huomioiden.  
- Viikkoaikatauluun sisältyvät oheisharjoittelu ennen/jään jälkeen luisteluajasta riippuen sekä tanssi/baletti ja kehonhuolto mahdollisuuksien mukaan.  
- Joulu-ja Kevätnäytökseen osallistutaan.  
- EVT:n tarjoamille leireille osallistutaan mahdollisuuksien mukaan.

KILPAILULLISET TAVOITTEET

1. 1-3 SM-mitalia, 1-5 SM-kilpailun loppukisapaikkaa, 1-2 PM-mitalia  
2. 3-5 Kansallisten sarjojen finaalipaikkaa, 1-2 mitalisijaa  
3. 5-10 Hopeafinaalipaikkaa sarjoissa  
4. Sijoittuminen kärkikolmikkoon seurakilpailuissa  
5. Sijoittuminen EM-kilpailuissa 10:n joukkoon  
6. Sijoittuminen MM-kilpailuissa 24 joukkoon

MUUT KILPAILULLISET TAVOITTEET

1. 1-3 urheilijaa STLL:n nimeämänä KV ISU-kilpailuihin
2. 1-2 urheilijaa PM, ja SM, EM ja MM kilpailuihin

# LUISTELUKOULU

* Luistelukouluvastaava
* Tuntivalmentajat ja -ohjaajat
* Hallituksen luistelukouluedustaja
* Toiminnanjohtaja

TAVOITTEET

Tavoitteena on tarjota luistelukoululaisille luistelun iloa, onnistumisia ja kehittää vahva perusluistelupohja hyvässä ilmapiirissä oikeantasoisessa ryhmässä.

Lisäksi annamme luistelukoululaisille liikunnallisen harrastuksen, esiintymismahdollisuuksia sekä valmiuksia ja motivaatiota pitkäaikaiselle harrastukselle EVT:n yksin- tai muodostelmaluistelijana.

Lisäksi tavoitteena on tiivistää yhteistyötä jääkiekkoilijoiden kanssa niin, että luistelukoulun alkumetrit otetaan jääkiekkoilijoiden kanssa järjestettävässä alkeisluistelukoulussa. Alkeisluistelukoulun ajatuksena on yhdistää käytettävissä olevia resursseja, madaltaa kynnystä tyttöjen ja poikien lajiajattelun välillä ja jakaa tietotaito puolin ja toisin.

KEINOT TAVOITTEIDEN SAAVUTTAMISEKSI

* 2-15-vuotiaiden luistelukoululaisten on mahdollista osallistua 1-2 harjoitukseen viikossa.
* Kaikille luistelukoululaisille annetaan esiintymismahdollisuus sekä joulujuhlassa että kevätnäytöksessä.
* Varmistetaan kaikkien vanhempien sähköpostiosoitteet luistelukoulun tiedotusta varten.
* Järjestetään luistelukoululaisten vanhemmille infotilaisuudet kauden alussa, syyskuussa ja tammikuussa sekä maaliskuussa näytökseen liittyen.
* Järjestetään luistelukouluohjaajien ja valmentajien kanssa koulutus- ja suunnittelupäivä elokuussa.
* Luistelukouluille luodaan oma toimintavuosisuunnitelma, jonka pohjalta myös jäätunnit vedetään. Suunnitelmasta vanhemmat voivat seurata mitä teemoja luistelukoulussa milloinkin käsitellään. Teemojen taustaksi ohjaajille järjestetään koulutus siitä, miten suunnitellut sisällöt käytännössä toteutetaan.
* Lisäksi järjestetään luistelukouluohjaajille koulutusmahdollisuuksia ja huolehditaan, että ohjaajilla on riittävä koulutus- ja osaamistausta.
* Kehitetään erilaisten apuvälineiden hyödyntämistä luistelukouluopetuksessa (esim. liiton materiaalit).
* Kootaan luistelukoulutiimi seuran vanhemmista. Tiimin tarkoituksena on kehittää luistelukoulun markkinointi-, viestintä- ja käytännöntoimenpiteitä yhdessä hallituksen luistelukouluvastaavan, toiminnanjohtajan ja luistelukoulun valmennuksellisesta sisällöstä vastaavan kanssa.
* Lisäksi EVT järjestää avointa ja ilmaista luistelukoulua Martinlaakson tekojääradalla joulu-tammikuussa yhteistyössä EVU:n kanssa.
* Kouluikäisille harrastajille järjestetään ilmaista ja avointa harjoitustuntia keskiviikkoisin klo 14-15. Paikalla on valmentaja. Tarkoituksena on saada lapset ja nuoret liikkumaan ja innostumaan jääurheilusta uudella tavalla.

# AIKUISLUISTELU

TAVOITTEET

Tavoitteena on tarjota kuntoilun, hauskanpidon ja uuden taidon oppimisen mahdollisuus jo aikuisikään ehtineille naisille ja miehille.

Aikuisluistelukoulu harjoittelee kerran viikossa jäällä ja mahdollisuuksien/tarpeen mukaan kerran viikossa oheisissa.

Aikuisten luistelukoulusta voi halutessaan siirtyä testien kautta aikuisiän muodostelmajoukkueisiin Steps on Edge tai muiden seurojen aikuisten muodostelmajoukkueisiin. EVT:ssä ei ole tällä hetkellä aikuisten muodostelmajoukkuetta eikä vallitsevan jäätilanteen vuoksi sitä ole tarkoitus uudestaan perustaakaan.

# VALMENNUS

TAVOITTEET

Tavoitteena on antaa kullekin luistelijalle hänen kehitystasonsa mukaista, ammattitaitoista, innostavaa taitoluisteluvalmennusta ja saada luistelijat kehittymään taidoissaan kullekin optimaaliselle tasolle hyvässä ilmapiirissä.

* Valmennusosaaminen

Tavoite on ylläpitää ja kehittää seuran valmennusosaamista. Yksinluistelun ja muodostelmaluistelun päävalmentajat tekevät tiivistä yhteistyötä ja auttavat muita valmentajia työssään sekä seuran toiminnan kehittämisessä.

* Jääajat

Myyrmäen jäähallissa n.50 viikkotuntia, ja n.14,5 tuntia lähialueen jäähalleista. Tuntimäärää lisätään tarpeiden ja mahdollisuuksien mukaan.

* Oheisharjoittelu

Oheisharjoitteluun käytetään Myyrmäen jäähallin aulaa, peilisalia, squash-tiloja, kuntosalia ja Myyrmäen ulkokenttää, tanssitunteihin ja balettiharjoituksiin tarvittaessa Fressin tanssisaleja.

* Kurssit ja leirit

Muodostelmajoukkueiden ja yksinluistelijoiden leirit pidetään Kisakallion Urheiluopistolla. Yksinluistelijoiden leiri Kisakalliossa on viikolla 19 ja Tikkurilassa yhteistyössä TTK:n kanssa viikoilla 23 ja 24. Muodostelmajoukkueiden kesäleirit pidetään heinä-elokuussa ja syysleirit syys-lokakuussa. Lisäksi kilpailevilla joukkueilla ja ryhmillä voi olla 1-2 tehopäivää vuodessa Kisakalliossa tai muussa sopivassa paikassa. Muodostelmaluistelun kaikille avoimet kesäleirit järjestetään viikolla 31 Myyrmäen jäähallissa.

KEINOT

* Valmennusosaamisen ylläpitäminen ja kehittäminen
* Yksinluisteluvalmennuksen hyödyntäminen muodostelmaluistelun SM-putken joukkueissa viikoittain
* Pysytään ajanhermolla uusien lähiympäristön jäähallien rakentamisessa ja neuvotellaan EVT:lle sopivia jääaikoja.
* Ollaan itse aktiivisia mahdollisen jäähallirakentamisen suhteen Vantaalla.
* Valmentajat antavat luistelijoille säännöllisesti suullista tai kirjallista palautetta heidän kehittymisestään ja ohjaavat luistelijat heille sopivimpaan ryhmään tai joukkueeseen valmennusresurssien puitteissa.
* Oheisharjoittelutiloja parannetaan yrittämällä saada tiloja käyttöön lähistön kouluilta ja uimahallilta.
* Selvitetään yhteistyömahdollisuuksia Fressin ja lähiseurojen kanssa.
* Taataan mahdollisimman yksilöllinen ja kaikki luistelijat huomioiva opetus pitämällä jäällä kahta valmentajaa aina mahdollisuuksien mukaan.

# KILPAILUTOIMINTA

TAVOITTEET

* Jokaiselle muodostelma- ja yksinluistelijalle järjestetään kilpailumahdollisuuksia alueellisiin, kansallisiin tai kansainvälisiin kilpailuihin, osalle myös ulkomailla, valmennuksen ehdotukset huomioon ottaen.
* Seura järjestää yksinluistelu- ja muodostelmaluistelukilpailuja.

KEINOT

* T1,2 ryhmässä harjoittelevat kilpailutoimintaan tähtäävät nousevat Tintti luistelijat sekä sarjassa/ylemmässä sarjassa kilpailevat taitotasosta riippuen. T1,2 ryhmän luistelijalla on mahdollisuus ensisijaisesti osallistua seurojen välisiin kilpailuihin sekä alueen alaisiin kilpailuihin. Taitotason kartuttua voi osallistua valmentajien suosituksesta myös IC kilpailuihin. Seuran järjestämiin omiin kilpailuihin osallistutaan mikäli ko. kisassa sarja(t) järjestetään.
* T3,4 ryhmässä harjoittelevat kilpailutoiminnassa mukana olevat B-Silmuikäiset ja vanhemmat taitotasosta riiippuen. T3,4 ryhmän luistelijalla on mahdollisuus osallistua Alueen alaisiin, kansallisiin ja seurojen välisiin kilpailuihin taitotason mukaisesti. Valmentajien suosituksesta luistelija voi osallistua myös IC ja KV kisoihin. Seuran omiin kilpailuihin osallistutaan mikäli kilpailussa sarja(t) järjestetään.
* T5,6 ryhmässä harjoittelevat kilpailutoiminnassa mukana olevat Noviisi-ikäiset tai vanhemmat sarjojen parhaat. T5,6 ryhmän luistelijalla on mahdollisuus osallistua kansallisiin, IC ja KV kilpailuihin taitotason mukaisesti valmentajien suosituksesta.
* EVT:n kaikki kilpailevat muodostelmajoukkueet osallistuvat Alueen alaisiin ja kansallisiin kilpailuihin. Valmentajien suosituksesta joukkue voi osallstua IC / KV kilpailuun kilpailun sarjat ja vaatimustaso huomioiden.
* Kaudelle 2019-12 EVT on anonut järjestettäväkseen Suomen Taitoluisteluliiton alaiset yksinluistelun IC kilpailun 21-22.9 sekä 8.-9.2.2020 ML 2 VK. Lohkokilpailun jonka yhteydessä on 3.vk SM-junioireille. Näiden lisäksi seura pyrkii järjestämään alueen /kutsukisoja tarpeen mukaan sekä jatkamaan kuukausikilpailua yhteistyössä TTK:n kanssa yksinluistelussa. Tämä lisäksi  pyritään jatkamaan muodostelman pikkujoulukilpailu-traditiota. Yksinluistelussa pyritään järjestämään kevään Spring Carnival kilpailu 21.-22.2020. Tulevalla kaudelle kutsukisat tulee anoa liitolta.

# OSAAMINEN

TAVOITTEET

Tavoitteena on varmistaa, että EVT:n toiminta on kokonaisuutena ammattitaitoista ja hyvin organisoitua toiminnanjohtajan toiminnan kautta. Lisäksi EVT:llä on riittävä määrä ammattitaitoisia, motivoituneita ja sitoutuneita valmentajia ja ohjaajia hyvässä työilmapiirissä selkeästi määritellyissä työtehtävissä, joka mahdollistaa korkealaatuisen valmennuksen.

KEINOT

* Kehitetään työntekijöiden ja valmentajien ammattitaitoa tarpeenmukaisella koulutuksella. Huolehditaan, että EVT:llä on riittävä määrä STLL:n eri osaamistasot täyttävää valmentajaa.
* Koulutetaan jokainen luistelukouluohjaaja ja kannustetaan luistelijoita osallistumaan ohjaaja- ja tuomarikoulutukseen.
* Kehitetään työntekoa kehityskeskusteluilla ja toimenkuvien ja vastuunjaon tarkennuksella sekä varavalmentajajärjestelmällä.
* Ylläpidetään toimintatapaa tehdä kaikille valmentajille ja ohjaajille kirjallinen työsopimus.
* Rekrytoidaan tarvittaessa lisätyövoimaa
* Kauden lopussa ja tarvittaessa valmentajat käyvät tarvittaessa keskustelun menneestä kaudesta psyykkisen valmentajan kanssa.

# MARKKINOINTI JA VIESTINTÄ

TAVOITTEET

Sisäisen tiedottamisen tavoitteena on saattaa tarpeelliset tiedot oikeaan aikaan kullekin sidosryhmälle. Ulkoisen tiedottamisen tavoitteena on edistää seuran ja sen tarjoamien lajien ja harrastusmahdollisuuksien ja seuran saavuttaman menestyksen näkyvyyttä ja tunnettuutta erityisesti lähialueilla, mutta myös koko maassa.

KEINOT – SISÄINEN TIEDOTUS

* Kehitetään seuran ja jäsenistön viestintää myClub-järjestelmän kautta.
* Tehostetaan jääresurssien käyttöä ja sisäistä tiedonkulkua harjoitusajoista ja –paikoista käyttämällä ASIO-järjestelmää. Järjestelmä toimii toiminnanjohtajan työkaluna mm. raportoinnissa ja tuntiseurannassa.
* Kehitetään internetsivuja nykyaikaisempaan muotoon ja some-viestintää eri foorumeilla
* Lisäksi viestintään vaikutetaan yksinluistelu- ja muodostelmaluistelutoimikuntien säännöllisissä kokouksissa, toiminnanjohtajan ja valmentajien yhteisissä Coti-palavereissa sekä vuosijulkaisulla.
* Jokaiselle joukkueelle, ryhmälle ja luistelukoululle pidetään vähintään yksi vanhempainilta vuodessa, joissa tiedotetaan mm. kilpaurheilutoiminnan luonteesta ja vaatimuksista. Vanhempainilloissa on ainakin kerran vuodessa paikalla sekä valmentaja- että hallituksen edustus.
* Pidetään luistelukoululaisten vanhemmille vanhempainilta kauden alussa syyskuussa, tammikuussa ja maaliskuussa kevätnäytösinfon puitteissa.
* Vastuuvalmentajat antavat kirjallisen tai suullisen palautteen vähintään kerran vuodessa muodostelma- ja yksinluistelijoiden vanhemmille.
* Luistelijoille ja vanhemmille tehdään vuosittain palautekysely.

KEINOT – ULKOINEN TIEDOTUS

* Huolehditaan siitä, että seuran luistelijoiden menestyksestä kirjoitetaan paikallislehdissä.
* Seuran esikuvaluistelijoita hyödynnetään mahdollisuuksien mukaan.
* Kehitetään seuran YouTube -kanavaa edelleen palvelemaan koko seuraa, myös luistelukoulua
* Vuosijulkaisua painetaan n. 1500 kpl ja se jaetaan maksutta jo syksyllä kaikille luistelijoille ja luistelukoululaisille.
* EVT markkinoi luistelukouluja sähköpostitse vanhempien kautta, internetissä ympäri vuoden, lehtimainoksin tai some-mainoksin sekä suoramainosjakelulla lähistön päiväkoteihin vanhempien ja luistelijoiden kautta sekä muissa mahdollisissa tapahtumissa. Lisäksi kaudella 2019-2020 järjestetään EVU:n kanssa yhteistyössä päiväkoti- ja koululaisluistelupäivät, joissa on mukana luistelukouluvastaava ja toiminnanjohtaja sekä tarvittaessa muita päätoimisia työntekijöitä.

LUENNOT JA MUU KOULUTUS LUISTELIJOILLE

* Järjestetään tarvittaessa luento ISU:n arviointijärjestelmästä sekä muista käytössä olevista arviointijärjestelmistä vanhemmille ja isommille luistelijoille.
* Järjestetään vanhemmille tai seuran vastuuhenkilöille suunnattua koulutusta

# TOIMINNAN KEHITTÄMINEN

Jatketaan yleistä toiminnan ja tiedottamisen kehittämistä ja jatkuvaa parantamista

KEINOT

* Ylläpidetään seura Olympiakomitean Tähtiseurana, tulevalla kaudelle meidät tullaan auditoimaan.
* Lisätään seuran nettisivujen [evt.sporttisaitti.com](http://www.evt.sporttisaitti.com) ja FB –sivujen hyödyntämistä ja näkyvyyttä
* Kehitetään seuratoimijoiden työn- ja tehtävien jakoa uusien tiimien avulla, kannustetaan uusia vapaaehtoisia osallistumaan seuratyöhön
* Dokumentoidaan mm. kevätnäytös ja muodostelman ensi-illan tehtävät sekä koulutetaan uusia osaajia yksin- ja muodostelmaluistelun kilpailuissa.

# TAPAHTUMAT KAUDELLA 2019-2020

TAVOITTEET

Tavoitteena on parantaa seuran sisäistä ja seurojen välistä yhteishenkeä, antaa luistelijoille esiintymismahdollisuuksia, edistää seuran näkyvyyttä ja tunnettuutta ja tehdä varainhankintaa.

**VARUSTEPÖRSSI** 14.5.2019 klo 18 Myyrmäen jäähallissa 1

Seuraväelle annetaan mahdollisuus kierrättää varusteita yhteisessä varustepörssipäivässä.

Seuran eri tiimeissä toimivien KOULUTUS järjestetään tiimeittäin keväällä – alkusyksystä. Niissä käydään käydään läpi seuran eri tehtävien ja tiimien vastuualueet ja kukin ryhmä kokoontuu järjestäytyy.

**EVT-PÄIVÄ** lauantaina 31.8.2019 klo 10-12 Myyrmäen jäähallissa 1

Koko seuran yhteinen kauden aloitustapahtuma. Tapahtuman tarkoituksena on lisätä seuran positiivista yhteishenkeä, innostaa luistelijoita uuteen kauteen, jakaa tietoa EVT:n toiminnasta, myydä ja ostaa seuratuotteita ja käytettyjä varusteita sekä antaa mahdollisuus vielä luistelun aloitusta empiville kokeilla luistelua jäällä. Tapahtumaan kysytään mukaan myös Fressi, Lion´s Club Vantaata, Aktiaa ja Ravintola Wanda´s Kitchen and Loungea.

**MUODOSTELMAN ENSI-ILTA** lauantaina 26.10.2019 klo XX-XX M1 hallissa

Seuran muodostelmajoukkueiden kauden kilpailuohjelmien ensi-esitykset järjestetään lokakuun lopussa.

**EVT:n JOULUJUHLA** keskiviikkona 8.12.2019 klo 17.30-19 M1 hallissa

Koko seuran yhteinen juhla, jossa esiintyvät ensisijaisesti luistelukoululaiset, muodostelman kehitysryhmät ja yksinluistelun pienimmät tähdet.

**KEVÄTNÄYTÖS** PE 3.-LA 4.4.2020

Kevätnäytös on seuran suurin tapahtuma ja siinä luistelevat kaikki seuran luistelijat. Siihen kutsutaan sidosryhmien edustajia kutsuvieraslistan mukaan. Seuran kilpaluistelijaryhmät ja joukkueet järjestävät yhdessä tilaisuuden, jossa palkitaan luistelijoita ja joukkueita.

**ML ja YL YHTEINEN KEVÄTJUHLA/PALKITSEMISTILAISUUS**

Järjestetään mahdollisesti huhti-toukokuussa muodostelman ja yksinluistelun yhteinen kevätjuhla, jossa on tarkoitus palkita kaudella menestyneitä urheilijoita ja joukkueita sekä vapaaehtoistyöntekijöitä.

**SEURAN TALKOOLAISTEN PALKITSEMISTILAISUUS**

Vuoden aikana aktiivisesti seuran erilaisiin tehtäviin vapaaehtoisesti osallistuneet henkilöt palkitaan illanvietolla kevätnäytöksen jälkeen.

**MUUT ESIINTYMISET**

Seuran luistelijoita ja joukkueita esiintyy seuran kilpailuissa ja mahdollisuuksien mukaan muissa soveltuvissa tilanteissa.

**MUUT TAPAHTUMAT**

Muihin tapahtumiin osallistumisesta hallitus päättää tilanteen mukaan.

EVU:n ja EVT:n yhteistä ja melko perinteistä jäädiscoa viritellään jälleen henkiin.

**VARAINHANKINTA**

* EVT järjestää seuraavat varainhankintakampanjat: Arpojen, ruusujen ja luisteluun liittyvien oheistarvikkeiden myynti tapahtumien yhteydessä.
* Yhteistyötä Aktia-pankin kanssa jatketaan ja Aktia-tukea haetaan maaliskuussa.
* Lisäksi etsitään seuralle uusia sponsoreita ja hankitaan talkootöitä koko seuraväelle.

# HALLINTO

TAVOITTEET

Tavoitteena on seurahallinto, joka mahdollistaa seuran toiminnalle optimaaliset toimintamahdollisuudet ja ohjaa seuran toimintaa ja kehitystä määritellen seuran strategiset tavoitteet seuran vapaaehtois- ja palkallisten resurssien puitteissa.

KEINOT

* Sääntömääräiset kokoukset pidetään helmi-huhtikuussa ja elo-lokakuussa.
* Hallituksen kokouksia pidetään vähintään kerran kuukaudessa heinäkuuta lukuun ottamatta.
* Jatketaan yksinluistelu- ja muodostelmaluistelulajitoimikuntien toimintaa ja laajennetaan käytäntö soveltuvin osin luistelukoulutoimintaan.
* Kehitetään hallintoa tekemällä valmiita malleja, lomakkeita ja ohjeita seuran keskeisiin toimintoihin, tavoitteena tietojen siirron helpottaminen vapaaehtoistoimihenkilöiden vaihtuessa.
* Täydennetään ja hyödynnetään seuratoimijan käsikirjaa.
* Kehitetään vapaaehtoisten rekrytointimenetelmiä ja palkitsemista.
* Noudatetaan seuran GDPR:n edellyttämää Tietosuojaselostetta sekä STLL:n inspiroimia EVTn eetisiä ohjeita jotka molemmat on julkaistu 2018-2019 kaudella
* Seura jatkaa jäsenenä seuraavissa järjestöissä: STLL, ESLU, VALO, PalTa, Vantaan Jääurheilun Tuki ry.

PALKATUT TYÖNTEKIJÄT

Seurassa työskentelee päätoimisina toiminnanjohtaja, yksinluistelun päävalmentaja, kaksi yksinluisteluvalmentajaa, muodostelmaluistelun päävalmentaja ja kolme muodostelmaluistelun valmentajaa.

Lisäksi seurassa työskentelee noin kuusi osa-aikaista muodostelman tuntivalmentajaa, kaksi yksinluistelun tuntivalmentajaa ja n.15 luistelukouluohjaajaa. Palveluita ostetaan tarpeen mukaisesti myös balettiopettajalta, kuntovalmentajalta, tanssiopettajalta, psyykkisiltä valmentajilta, oheisten vetäjältä, taiteelliselta ohjaajalta, fysioterapeutilta ja koreografilta.

VAPAAEHTOISTYÖ

Vapaaehtoistyössä seurassa toimii 7-jäseninen hallitus. Hallituksessa jaetaan puheenjohtajan lisäksi ainakin seuraavat toimet: varapuheenjohtaja, talousvastaava, muodostelmavastaava ja yksinluisteluvastaava, tapahtumavastaava, luistelukouluvastaava sekä viestintä- ja tiedotusvastaava.

Joukkueissa toimivat joukkueenjohtajat, huoltajat, varustevastaavat ja varainhankintavastaavat. Yksinluisteluryhmissä toimivat ryhmänvetäjät.

Luistelukoulussa toimii apuohjaajia.

Lisäksi seurassa toimii tapahtumatyöryhmä sekä yksin- ja muodostelmaluistelun kilpailutoimikunnat. Kaudella 2019-2020 kootaan lisäksi varainhankintatiimi, varustetiimi, viestintätiimi, kausijulkaisutiimi ja luistelukoulutiimi.

# TALOUS

TAVOITTEET

Tavoitteena on mahdollistaa seuran toiminta keräämällä riittävä määrä luistelu- ja jäsenmaksuja, avustuksia ja varainhankintaa seuran tarpeellisten kulujen kattamiseksi talousarvion puitteissa niin, että yksinluistelu ja muodostelmaluistelu vastaavat kumpikin omista kuluistaan ja tuotoistaan. Luistelukoulun ja kevätnäytöksen yli/alijäämä jaetaan puoliksi yksin- ja muodostelmaluistelun kustannuspaikoille. Yleisen kustannuspaikan ali/ylijäämä jaetaan luistelijoiden suhteessa.

KEINOT

* Maksuvalmiudesta huolehditaan hyvällä maksuseurannalla ja perinnällä.
* Luistelumaksuissa huomioidaan ryhmän tai joukkueen sarjataso ja valmennustunnit.

|  |  |  |
| --- | --- | --- |
| **Etelä-Vantaan Taitoluistelijat** | **Talousarvio 19-20** | |
|  |  |  |
| **VARSINAINEN TOIMINTA** |  |  |
| **LUISTELUMAKSUT** |  | **890000** |
| Yksinluistelu | 257000 |  |
| Muodostelmaluistelu | 510000 |  |
| Luistelukoulu | 50000 |  |
| Leirituotot | 70000 |  |
| Kurssimaksut | 3000 |  |
| **TILAVUOKRAT** |  | **-363233** |
| **HENKILÖSTÖKULUT** |  | **-486100** |
| **VALMENNUS- JA KOULUTUSKULUT** |  | **-58500** |
| **KILPAILUTOIMINTA** |  |  |
| Tuotot | 37000 |  |
| Kulut | -36800 |  |
| **Kilpailutoiminta yhteensä** |  | **200** |
| **MUUT KULUT** |  | **-38700** |
| **VARSINAINEN TOIMINTA YHTEENSÄ** |  | **-56333** |
| **VARAINHANKINTA** |  |  |
| Varustevälitys |  | 1700 |
| **JÄSENMAKSUT** |  | **12400** |
| Näytöstuotot | 20000 |  |
| Näytöskulut | -10000 |  |
| **NÄYTÖKSET YHTEENSÄ** |  | **10000** |
| Muut varainhankinnan tuotot | 3500 |  |
| Muut varainhankinnan kulut | -2000 |  |
| **MUU VARAINHANKINTA YHTEENSÄ** |  | **1500** |
| **VARAINHANKINTA YHTEENSÄ** |  | **25600** |
| **TUOTTO-/KULUJÄÄMÄ** |  | **-30733** |
| **YLEISAVUSTUKSET** |  | **11700** |
| **TILIKAUDEN TULOS** |  | **-19033** |